open-index/open-wikipedia-markdown huggingface dataset:
Swae Lee

**Խալիֆ Մալիկ Իբն Շաման Բրաուն** (), հայտնի է **Սուեյ Լի** կեղծանվամբ, ամերիկացի ռեփեր, երգիչ և երգերի հեղինակ։ Նա Rae Sremmurd հիփ հոփ զուգերգի անդամ է, խմբի մյուս անդամն իր եղբայրն է՝ Slim Jxmmi-ն։ 2017 թվականին մասնակցել է French Montata-ի «Unforgettable» երգում, որը մտել է ''Billboard'' Hot 100 առաջին եռյակում։ Նրա առաջին ստուդիական ալբոմը՝ *Swaecation*-ը թողարկվել է 2018 թվականի մայիսի 4-ին։

Ավելի ուշ, նա հայտնվել է «Sunflower» սինգլում, որը «*Spider-Man: Into the Spider-Verse»* մուլտֆիլմի սաունդթրեքն է։ Այն հասել է առաջին հորիզոնականին հոթ100-ում։

## Կենսագրություն և գործունեություն
Խալիֆ Մալիկ Իբն Շաման Բրաունն ծնվել է Կալիֆոռնիա նահանգի Ինգլվուդ քաղաքում միայնակ մոր ընտանիքում, որն աշխատում էր ԱՄՆ-ի պաշտպանության բանակում։ Բրաունը մեծացել է Միսիսիպի նահանգի Տուպելո քաղաքում և սկսել է երաժշտությամբ զբաղվել իր եղբայր Սլիմ Ջքսմիի և Լիլ Պանցի հետ դպրոցի վերջին տարիներին որպես Dem Outta St8 Boyz։

Միջնակարգ դպրոցն ավարտելուց հետո Բրաունն իր եղբոր՝ Սլիմ Ջքսմիի հետ վերապրել է անտունության մի շրջան, երբ նրանք սքվոթինգով  գոյատևել են լքված տանը։ 2013 թվականին նա և Սլիմը որպես Rae Sremmurd պայմանագիր են ստորագրել EarDrummers Entertainment լեյբլի հետ։ Այդ ժամանակից ի վեր նրանք EarDrummers լեյբլի համար թողարկել են 3 ստուդիական ալբոմ՝ *SremmLife*, *SremmLife* և *SR3MM*։

2015 թվականի մարտին Լին եղել է Mike Will Made It սինգլի կատարողներից մեկը «Drinks on Us» անվան տակ, որտեղ նաև մասնակցել են Future և The Weeknd։

2017 թվականի ապրիլին Լին մասնակցել է French Montata-ի «Unforgettable» սինգլին։ Երգը հասել է առաջին հորիզոնականին։

2018 թվականի մայիսի 4-ին՝ 2016 թվականի օգոստոսից մոտ 2 տարի հետո, Լին թողարկել է իր առաջին ալբոմը՝ *Swaecation*։

2018 թվականի հոկտեմբերին նա երգել է Էլլի Գոլդինգի և Դիպլոյի «» սինգլում։

2018 թվականի նոյեմբերի 3-ին Լին մասնակցել է Փոսթ Մեյլոնի «Sunflower» սինգլում, «*Spider-Man: Into the Spider-Verse»* ֆիլմի համար։ Այն դարձել է Փոսթիի համար երրորդը և որպես մենակատար Լիի համար առաջինը, որը հասել է ''Billboard'' Hot 100-ի առաջին հորիզոնականին։

2019 թվականի մայիսին նա համագործակցել է Մադոննայի հետ «Crave» սինգլում։

## Սկավառակագրություն
### Ստուդիական ալբոմներ

* *Swaecation* (2018)

## Մրցանակներ և անվանակարգներ
### [[Գրեմմի]]

### MTVU Woodie Awards

### Soul Train Music Awards

## Ծանոթագրություններ

Կատեգորիա:21-րդ դարի ամերիկացի երաժիշտներ
Կատեգորիա:21-րդ դարի ամերիկացի ռեփերներ
Կատեգորիա:Interscope Records-ի արտիստներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի ռեփերներ
Կատեգորիա:Բեմական կեղծանուններ
Թիմուր Ժամալետդինով

**Թիմուր Աբդուրաշիտովիչ Ժամալետդինով** (), ռուս ֆուտբոլիստ, Լեհաստանի «Լեխ» ակումբի հարձակվող, ուր վարձավճարային հիմունքներով տեղափոխվել է ԲԿՄԱ-ից։

## Ակումբային կարիերա
### ԲԿՄԱ
Մոսկվայի «Լոկոմոտիվի» ֆուտբոլային դպրոցի սան է։ 2014/15 մրցաշրջանի սկզբում սկսել է պարբերաար հանդես գալ ԲԿՄԱ-ի երկրորդ կազմում։ Հաջորդ մրցաշրջանում նա խփել է 10 գոլ «բանակայինների» երկրորդ կազմում։

2016/17 մրցաշրջանում սկսել է մասնակցել գլխավոր թիմի մարզումներին և խաղերին։ ԲԿՄԱ-ի կազմում նրա նորամուտը Ռուսաստանի առաջնությունում կայացել է 2017 թվականի ապրիլի 9-ին «Կրասնոդարի» դեմ խաղում, որի 89-րդ րոպեին փոխարինել է Ալեքսեյ Իոնովին։

2017/18 մրցաշրջանում «Ամկարի» դեմ արտագնա խաղում (1:0) խփել է իր առաջին գոլը ԲԿՄԱ-ի կազմում։ 2017 թվականի սեպտեմբերի 12-ին Չեմպիոնների Լիգայի խմբային փուլի առաջնի տուրում խփել է «Բենֆիկայի» դեմ խաղի հաղթական գոլը (2:1)։ 2018 թվականի սեպտեմբերի 15-ին «Ուֆայի» դեմ արտագնա խաղում ձևակերպել է առաջին դուբլը չափահասների մակարդակում և օգնել է իր թիմին հաղթել 3:0 հաշվով։

#### «Լեխ»
2019 թվականի հունվարին ԲԿՄԱ-ն պայմանավորվել է լեհական «Լեխի» հետ, որ ֆուտբոլիստը մինչև մրցաշրջանի ավարտը վարձավճարով  հանդես գա այդ ակումբում։ Ակումբում իր նորամուտը կատարել է Դոնեցկի «Շախտյորի» դեմ տնային խաղում (0:3)։ Լեհաստանի առաջնությունում նորամուտը կատարել է փետրվարի 8-ին «Զագլեմբի» դեմ տնային խաղում (1:2)՝ դուրս գալով փոխարինման հանդիպման 86-րդ րոպեին։

Մարտի 20-ին Լեհաստանի առաջնության փլեյ-օֆֆի՝ [«[Յագելոնիա ՖԱ|Յագելոնիայի]]» դեմ խաղում (3:3) խփել է նորամուտային գոլը թիմի կազմում։ «Լեգիայի» դեմ հաջորդ խաղում (1:0) առաջին անգամ խաղադաշտ է դուրս եկել թիմի մեկնարկային կազմում։ Խաղից հետո՝ մարզումների ժամանակ, ստացել է սրունքաթաթի վնասվածք, ինչի պատճառով բաց է թողել հետագա խաղերը։ Մրցաշրջանի արդյունքում անցկացրել է 7 խաղ և խփել 1 գոլ։ 2019 թվականի հունիսի 14-ին հայտնի է դարձել, որ «Լեխը» երկարաձգել է վարձավճարային պայմանագրի ժամկետը 2019/2020 մրցաշրջանի համար։

## Կարիերան հավաքականում
Ռուսաստանի մինչև 19 տարեկանների պատանեկան հավաքականի կազմում անցկացրել է երկու հանդիպում և խփել երկու գոլ։ Մեծ մրցակցության պատճառով չի ընդգրկվել Ռուսաստանի երիտասարդական հավաքականի կազմում։

## Ձեռքբերումներ
; ԲԿՄԱ
*Ռուսաստանի Սուպերգավաթի դափնեկիր – 2018
*Ռուսաստանի առաջնության արծաթե մեդալակիր (2) – 2016/17, 2017/18

## Անձնական կյանք
Թիմուրի ծնողները ծնունդով Դաղստանի Հանրապետությունից են։ Մայրը ծնվել է Մախաչկալայում, հայրը՝ Խասավյուրտում։ Մայրն աշխատել է որպես դաստիարակչուհի մանկապարտեզում։ Հայրն ունի մթերային խանութների ոչ մեծ բիզնես։

## Ակումբային վիճակագրություն

## Ծանոթագրություն

## Արտաքին հղումներ
* Ֆուտբոլիստի էջը ԲԿՄԱ-ի պաշտոնական կայքում
* Ֆուտբոլիստի էջը ՌՖՊԼ պաշտոնական կայքում 

Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Լեխ Պոզնանի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
CC քսուք

**CC (կամ CCC) քսուք**, կոսմետիկ միջոց դիմահարդարման համար, տոնային քսուքի տեսակներից։

Կատարում է հետևյալ գործառույթները՝ խոնավացում, թեթև ծածկույթ և դեմքի գույնի հիմնական ուղղում։

## Նկարագրություն
«CC քսուք» տերմինը որոշ բրենդների կողմից վերծանվում է որպես Color Control cream կամ Color Correcting cream: BB-ն և CC քսուքները երանգավորված խոնավեցնող միջոցներ են, որոնք պարունակում են արևապաշտպան միջոցներ։ Տերմինը չունի գիտական սահմանում, BB քսուքի և CC քսուքի միջև տարբերության քանակական հիմք չկա՝ այդ երկու տեսակների տարբերությունները կարող են տարբերվել բրենդից բրենդ։ BB-ի և CC քսուքների միջև սկզբունքային տարբերությունն այն է, որ BB-ն տոնային միջոցների բարելավված տարբերակ է, իսկ երկրորդը՝ ուժեղացված սրբագրիչներ՝ տոնային էֆեկտով։

Ծածկույթները կարող են տարբեր լինել, տարբեր բրենդերի և տարբերությունները հաճախ նվազագույն՝ համեմատած BB քսուքի հետ։ Որոշ կանայք օգտագործում են դրանք որպես պրայմերներ, այլ ոչ թե որպես տոնային քսուքներ։

CC քսուքը նախկին արտադրանքի՝ BB քսուքի, առավել կատարելագործված տարբերակն էր։ Դրանցից առաջինը ստեղծվել էր Գերմանիայում, իսկ նորացված տարբերակը՝ Հարավային Կորեայում։ Տեխնոլոգիան առաջարկվել է ոլորտի առաջատար Ճապոնիայի գիտնականների կողմից, և զարգացած է կորեական արտադրողների կողմից։ Քսուք BB-ն (Blemish Balm) ի սկզբանե մշակվել է Գերմանիայում և վերջին տարիներին հայտնի է դարձել Ասիայում, հատկապես Հարավային Կորեայում, ինչպես նաև Եվրոպայում և Հյուսիսային Ամերիկայում։

## Պատմություն
Առաջին տոնային միջոցը, որը ներկայանում է որպես CC քսուք, ստեղծվել է 2010 թվականին Սինգապուրյան Rachel K., բրենդի կողմից, որի հիմնադիրը Ռաշել Կումն է՝ «Միսս Սինգապուր 2009»։ Այս պահին կոսմետիկ ընկերությունների մեծ մասը արտադրում է ինչպես BB-ն, այնպես էլ CC քսուքը, առանց 2016 թվականին շուկայի որևէ կոնկրետ առաջնորդի։

## Բաղադրություն
CC քսուքների հիմքը խնամող քսուքն է և երանգավորող պիգմենտը։

## Ծանոթագրություններ

Կատեգորիա:Կոսմետիկա
Խելագարները (հեռուստասերիալ)

«**Խելագարները**» (), ամերիկյան հեռուստասերիալ, ստեղծված Դեվիդ Է․ Կելլի Ռոբին Ուիլյամսի հետ համատեղ։ Սառա Միշել Գելարը գլխավոր դերում է։ Սերիալը պատվիրվել է CBS-ը՝ 2013/14 թվականների հեռարձակման համար։

2014 թվականի մայիսի 10-ին ալիքը փակեց սերիալը՝ ցածր վարկանիշի պատճառով։

## Սյուժե
Սերիալը պատմում է հոր և իր դստեր հարաբերությունների մասին։ Սիմոն Ռոբերթսը գովազդային գործակալության հիմնադիրն է։ Սիդնեյ Ռոբերտսը` նրա դուստրը, պատասխանատուն է գործակալության ստեղծագործական բաժնի համար։ Սայմոնը վախենում է, որ իր հիմնական գաղափարները մնացել են անցյալում, որ գովազդի հանդեպ կիրքը մարում է։

## Դերասանական կազմ
### Հիմնական կազմ
* Ռոբին Ուիլյամս – Սայմոն Ռոբերտս
* Սառա Միշել Գելար - Սիդնի Ռոբերտս
* Ջեյմս Վոլք - Զակ Քրեփփեր
* Հեմիշ Լինքլեյթեր - Էնդրյու Քինելլի
* Ամանդա Սեթթոն - Լոռեն Սլոտսքի

### Երկրորդական կազմ
* Բրեդ Գարրեթ - Գորդոն Լյուիս
* Ջոշ Գրոբան - Դէննի Չեիզ
* Ֆրեդ Մելամեդ - Ֆրեդ Մելամեդ
* Թիյա Սիրքար - Ալի

## Էպիզոդներ


## Ծանոթագրություններ

Կատեգորիա:2010-ականների ամերիկյան հեռուստասերիալներ
Կատեգորիա:Ամերիկյան սիթքոմներ
Կատեգորիա:Անգլերեն հեռուստասերիալներ
Der Fuehrer’s Face

**Der Fuehrer’s Face** («ֆյուրեյի դեմքը», նախնական անվանում՝ «Դոնալդ Բադը Նացիստական երկրում» () ամերիկյան կարճամետրաժ պրոպագանդիստական, «Դոնլդ բադի» ֆիլմերից մուլտիպլիկացիոն ֆիլմ՝ անգլերեն և գերմաներեն լեզուներով։ 1942 թվականին ցուցադրվել է «Ուոլթ Դիսնեյ ընկերություն» կողմից (առաջին անգամ ցուցադրվել է՝ 1943 թվականի հունվարի 1-ին), ինչպես նաև մուլտֆիլմի երգի անվանումը։ Երկուսն էլ պարունակում էին Ադոլֆ Հտլերի ծաղր։

Այդ նույն տարում ռեժիսոր Ջեք Կիննը կարճամետրաժ մուլտֆիլմ անվանակարգում արժանացել է «Օսկար լավագույն ֆիլմի համար» մրցանակի։

1994 թվականին անիմացիայի պատմաբան Ջերի Բեքի կազմած լավագույն 50 մուլտֆիլմեր ցանկում զաղեցնում է 22-րդ հորիզոնակաը։

## Սյուժե
Ֆաշիստական Գերմանիայի ռազմական նվագախուբը կազմված է սուզաֆոնահար Հիդեկի Տոձիոից, թմբկահար Հենրիկ Հիլմերից, տրոմբոնահար Պաուլ Յոզեֆ Գեբելսից, ֆլեյտահար Հերման Վիլհելմ Գյորինգից և մեծ թմբուկով Բենիտո Մունսոլինից։ Նրանք կատարել են փոքրիկ շրջագայություններ, եղել են մի քաղաքում՝ երգելով մի երգ, որը ծաղրում էր նացիզմի գաղափարախոսությունը։ Դոնալդը արթնանացավ աղմուկից և երաժիշտները նրան տարան սպառազինման գործարան, որտեղ նա ստիպված էր «աշխատել որպես ֆյուրեր օրը 48 ժամ»։ Աշխատանքին զուգահեռ նա պետք է անդադար բղավեր Հիտլեր և անդադար մեծարեր և ողջուներ Հիտլերի դիմանկարին։ Նյարդային լարվածությունից առաջանում են մղձավանջներ։ Մղձավանջից արթնանալով նա տեսավ Ազատության արձանի ուրվապատկերը, որը նրան հերթական նացիստական ողջույն թվաց։ Հենց այդ պահից նա հասկացավ, որ նա իրականում ամերիկացի է, և  այդ բոլոր մղձավանջները եղել են ընդամենը հիմար երազ։

## Երգ
Մուլտֆիլմի գլխավոր երգը «Der Fuehrer’s Face» գրել է Սպայք Ջոնսը։ Երգը ծաղրում է նացիստական օրհներգը։

## Գործածում պրեմերիայից հետո
1940 թվականին ներկայացվել է սովետական կինո ընկերությունում, այն ցուցադրվել է հենց պատերազմական ժամանակներում։

1984 թվականին մուլտֆիլմը սկսվեց ցուցադրվել հեուստատեսությամբ՝ նվիրված Դոնլդ Բադի 50-ամյակին։ Մուլտֆիլմի դրվագներից ցուցադրվել են  «Պեռլ-Հարբորը» ֆիլմում։

2010 թվականին  մուլտֆիլմը նեռարվել է Ռուսական Դաշնային ծայրահեղական նյութերի շարքում (պարագրաֆ՝ 2030)՝ «Դոնլդ Բադը և ֆաշիզմը»(արգելված սերիաներ), հետագայում մուլտֆիլմը տարածողները ենթարկվեցին վարչական պատասխանատվության, բայց 2016 թվականին Ռուսական դատարանը չեղյալը է համարել որոշումը՝ մուլտֆիլմեը հեռացնելով ցանկից։

## Ծանոթագրություններ

## Արտաքին հղումներ
* 

Կատեգորիա:Walt Disney ստուդիայի կարճամետրաժ մուլտֆիլմեր
Կատեգորիա:Ամերիկյան ֆիլմեր
Կատեգորիա:Անգլերեն ֆիլմեր
Կատեգորիա:Գերմաներեն ֆիլմեր
Կատեգորիա:Մուլտֆիլմեր այբբենական կարգով
Բադ Ռագաց

**Բադ Ռագաց** (), առողջարանային քաղաք Շվեյցարիայի Սեն Գալեն կանտոնում, Ցյուրիխից գնացքով մեկ ժամ հեռավորության վրա։ Լայն ճանաչման է արժանացել հատկապես իր բնական հանքային ջրերի, հարմարավետ ու գեղեցիկ առողջարանների շնորհիվ։ Մինչև 1937 թվականը անվանվել է *Ռագաց*։ Ծովի մակերևույթից բարձրությունը՝ շուրջ 1000 մետր։ Զբաղեցնում է 25,4  քառակուսի կիլոմետր տարածք։ Բնակչության թվաքանակը 2017 թվականի դեկտեմբերի տվյալներով եղել է մոտավորապես վեց հազար։

Պատմական փաստաթղթերում այս բնակավայրը առաջին անգամ հիշատակվել է 843 թվականին՝ որպես *Ragaces*:

1854 թվականին այստեղ է մահացել գերմանացի նշանավոր փիլիսոփա Ֆրիդրիխ Շելինգը։

## Պատմաճարտարապետական հուշարձաններ
Ջրաբուժական սենյակներով ու սրահներով գյուղական բաղնիքները (), սբ. Լեոնարդի մատուռն ու Ֆրոյդենբերգի միջնադարյան ամրոցի ավերակներն ընդգրկված են Շվեյցարիայի համազգային նշանակության պատմաճարտարապետական ժառանգության ցանկում։

## Պատկերասրահ

File:Freudenberg Plan.jpg|Ֆրոյդենբերգ ամրոցի հատակագիծը
File:Freudenberg Ruine.jpg|Ամրոցը
File:Bad Ragaz-Gottfried-Honegger-265.jpg|Սբ. Լեոնարդ մատուռը


## Անվանի անձինք
thumb|120px|Ֆրիդրիխ Շելինգը 1835 թ.
* Ֆրիդրիխ Վիլհելմ Շելինգ (1775-1854) - գերմանացի փիլիսոփա, մահացել է Ռագացում
* Խլոդվիգ՝ Հոհենլոե-Շիլլինգսֆյուրստի իշխան - 1901 թ. մահացել է Ռագացում
* Կառլ Գարրե (ծնվ. 1857 թ., Ռագացում – 1928) - վիրաբույժ
* Օեն Գիոկ Խոուվ (1874-1927) - հոլանդա-ինդոնեզիացի մարդասեր-բարեգործ և մեծ հողատեր, ով մահացել է Ռագացում

## Ծանոթագրություններ

## Արտաքին հղումներ
* Պաշտոնական կայքէջը

Կատեգորիա:Շվեյցարիայի բնակավայրեր
Կատեգորիա:Շվեյցարիայի քաղաքներ
Կատեգորիա:Սեն Գալեն կանտոնի բնակավայրեր
Սկլեպ

[thumb|Ֆ․ Բրեդխինի սկլեպ [մատուռ, Ռուսաստանի մշակութային ժառանգության օբյեկտ, գյուղ Բրդեխինո ]]

**Սկլեպ** (դամբարան), շինություն նախատեսված ներսում դագաղ կամ գերեզման դնելու համար կամ էլ առանձին տեղակայված՝ որպես թաղման շինություն։ Ընդհանուր առմամբ սկլեպը ընտանիքի անդամների գերեզման է (ընտանեկան սկլեպ)  կամ էլ մեկ տոհմի (տոհմական սկլեպ), կոչվում է գերեզմանատուն։

## Ստուգաբանություն և նշանակություն
Առաջացել է լեհերեն  ՝ «հեռանալ, նկուղ, նստարան» բառից։ Քանի որ բացակայում է «ё» («склёпка»՝ «անշունչ») տառի անցումը, Ֆասմերը առաջարկել է անուղղակի փոխառել բառը, բայց օգտագործել ուկրաիներեն ձևով։

Ռուսերենում «սկլեպ» բառը շատ լայն կիրառություն ունի։ Այն երբեմն օգտագործվում է թաղման խցի իմաստով կամ էլ ամբողջությամբ շինությունը՝ ինչպես վերին մասում (գերեզմանոց, նեկրոպոլ, առանձին տեղակայված), այնպես էլ ստորգետնյա (եկեղեցու, ամրոցների տակ)։

Միևնույն ժամանակ` «կրիպտե» բառը եկեղեցական արտահայտություն է (օգտագործվում է եկեղեցում վանականների թաղման ժամանակ)։ Հեռուստասերիալ «Բայքերները սկլեպից» հենց այդպես է կոչվել ինչպես անգլիական բնօրինակում, այնպես էլ նույնանուն կատակերգությունում, կոչվում է  (բառացի «Պատմություններ կրիպտեից»)։

«Ընտանեկան սկլեպ», «տոհմական սկլոպ» և գերեզմանատուն տերմինները, հաճախ օգտագործվում են նույն ենթատեքստում և ավելի շատ ոճային տարբերություն ունեն։

## Պատմություն
Առանձին շինություններում թաղման գաղափարը շատ հին է, սակայն սկլեպը նրա նոր տեսակն է և նրա նշանակությունը վերաբերվում է Նոր ժամանակաշրջանին։ Սկզբնապես ծագել են Եվրոպայում հարուստ արիստոկրատ ընտանիքների անդամների համար, քարերով փակված սկլեպը պաշտպանված էր գերեզմանագողերից, քանի որ հանգուցյալները հաճախ թաղված էին հարուստ հագուստով, թանկարժեք իրերով, զրահով և զենքով։ Գաղափարն անմիջապես ընդունվել է գերեզմանատների ծառայության կողմից, քանի որ գերեզմանները ժամանակի ընթացքում ծածկվում էին հողով և սկլեպը միաժամանակ լուծեց նաև այդ հարցը։

Հոգեբանական գործոն է հանդիսանում այն միտքը, որ մահից հետո մարմինը «չանհանգստանա», պաշտպանված լինի վատ եղանակից, որդերից և երկրային մարմիների հետ շփումից։

## Պատկերասրահ

Պատկեր:Sint-Truiden, abdijcomplex, crypte06.jpg|Կրիպտե (ոչ սկլեպ) թաղման խուցերով, Սինտ Տրյույդեն աբբայություն, Բելգիա, 11-րդ դար
Պատկեր:Pargolovo sklep.jpg|Սերյակովի փորագրությամբ կոմս Պոլյի սկլեպը, կառուցվել է Բրյուլլովի նախագծով Շուվալովի այգի, Ռուսաստան, 1830
Պատկեր:Largs, The Brisbane Aisle.JPG|, Լարգս, Շոտլանդիա, 17-րդ դար
Պատկեր:Куркино - кладбище - усыпальница Захарьиных.jpg|«Զախարի ընտանիքի գերեզմանոց» ընտանեկան սկլեպ Ֆ․ Շեխտելի նախագծով, Կուրկինո, 1900
Պատկեր:BGH Friedhof Leyßer (01) 2006-11.jpg|Ֆոն Լեյսերի ընտանեկան սկլեպ,  Բերգիսխյուբել, Գերմանիա, 19-րդ դար
Պատկեր:Tsamad1.jpg|Չերչեսովների տոհմական աշտարակ, Ցամադ գյուղի շրջակայքում, Հյուսիսային Օսիա, Ռուսաստան    


## Տես նաև
* Կուրգան
* Դամբարան
* Դամբարաններ
* Կրիպտե
* Ոսկրատուն

## Ծանոթագրություններ

Կատեգորիա:Գերեզմանատներ
Կատեգորիա:Դամբարաններ
Կատեգորիա:Թաղում
Կորուսյալ ճամբարը

**Կորուսյալ ճամբարը** (), 1994 թվականի ամերիկյան կատակերգություն՝ նկարահանված ռեժիսոր Ջոնաթան Պրինցի կողմից։ Գլխավոր դերերում են Ջոնաթան Ջեքսոնը, Քրիստոֆեր Լլոյդը, Մելոդի Քեյը, Էնդրյու Քիգենը, Մարնե Փեթերսոնը, Ուենդի Մակենան և Քեյթ Մալգրյուն։

Ֆիլմի պրեմիերան կայացել է 1994 թվականի օգոստոսի 26-ին։ Համաշխարհային վարձույթ ֆիլմը դուրս չի եկել։

Ֆիլմի գովազդային կարգախոսն է. «This summer, kids rule»:

## Սյուժե
Մորիս Հիմելը տեղեկանում է այն մասին, որ նրան ցանկանում են ուղարկել ամառային ճամբար։ Նա ընկերների հետ որոշում է խաբել ծնողներին և իր ու իր ընկերների համար կազմակերպել անմոռանալի ամառ։

## Հետաքրքիր փաստեր
* Ֆիլմը դարձել է Ջեսիկա Ալբայի դերասանական դեբյուտը։ Սկզբնական շրջանում նրան 2 շաբաթով հրավիրեցին զանգվածային տեսարաններին մասնակցելու համար, իսկ ավելի ուշ նա ստացավ ամբողջական կերպար ներկայացնող դեր։

## Դերերում
* Ջոնաթան Ջեքսոն -  *Morris 'Mud' Himmel*
* Քրիստոֆեր Լլոյդ -  * Dennis Van Welker*
* Մելոդի Քեյ -  *Gaby Nowicki*
* Էնդրյու Քիգան -  *Zack Dell*
* Մարնե Փեթերսոն -  *Trish Prescott*
* Ուենդի Մակենա -  *Dr. Celeste Dunbar*
* Տոմա Ուիլսոն -  *Lt. Eliot Hendricks*
* Հիլարի Թակ -  *Բեթի Ստոլեր*

## Ծանոթագրություններ

## Արտաքին հղումներ
* Կորուսյալ ճամբարը ֆիլմը Internet Movie Database կայքում

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:Ամերիկյան պատանեկան կինոկատակերգություններ
Կատեգորիա:Ամերիկյան ֆիլմեր
Զաբաբա

մինի|bot=InternetArchiveBot }}
**Զաբաբա (Զամամա)**, Քիշ[1] քաղաքի պահապան և հովանավոր աստված։ Զաբաբան Էնլիլի որդին էր, պատկերվում էր արծվի տեսքով։ Հանդիսանում էր երջանիկ պատերազմի աստված, աստվածների դյուցազն[2]: Հաճախ է նույնացվել Նինուրտայի հետ։ Ինաննան և Բաբան  երբեմն համարվում էին Զաբաբայի կանայք։ Քիշի գլխավոր տաճարը կոչվում էր Էպատուտիլա (Էմետեուրսագ)։
մինի|а
Զաբաբայի պատվին երբեմն անվանում էին Միջագետքի թագավորներին, ընդ որում Քիշի թագավոր Ուր-Զաբաբային և Բաբելոնի թագավոր Զաբաբա-շում-իդինին։ Բացի այն, նրա պատվին էին անվանվել բաբելոնյան դարպասները (այլ կերպ` ըստ Հերոդոտոսի` Կիսիյական, Քիշի ճանապարհին), որոնք "ատում էին իրենց վրա հարձակվողներին"[3]:

## Ծանոթագրություններ
# *Stephen Bertman.* Handbook to Life in Ancient Mesopotamia. — OUP USA, 2005-07-14. — 410 с. — .
# ↑ *Gwendolyn Leick, Gwendo Leick Dr.* A Dictionary of Ancient Near Eastern Mythology. — Psychology Press, 1991. — 248 с. — .
# ↑ Heffron, Yağmur. 2013. 'Zababa (god)'. Ancient Mesopotamian Gods and Goddesses, Oracc and the UK Higher Education Academy.

*

Կատեգորիա:Աստվածներ այբբենական կարգով
Կատեգորիա:Պատերազմի աստվածներ
Կատեգորիա:Աքքադյան դիցաբանություն
Կատեգորիա:Միջագետքի աստվածություն
Օրփեոս թատրոն (Լոս Անջելես)

**Օրփեոս թատրոն,** գտնվում է Լոս Անջելեսի Բրոդվեյ կենտրոնական փողոցում։

## Անվանում և պատմություն
Թատրոնի անվանումն անմիջականորեն կապված է հունական դիցաբանության մեջ լեգենդար երգիչ և երաժիշտ Օրփեոսի անվան հետ։ Օրփեոսը, Ապոլլոնից ստանալով իր ոսկե քնարը,  կարողանում էր իր պոեզիայով ու երգերով կախարդել մարդկանց, ժայռեր շարժել, հանգստացնել վայրի գազաններին։

1923 թվականին, երբ պլանավորվում էր Օրփեոսի թատրոնի կառուցումը, դժվար էր կանխատեսել նրա հետագա կարևորությունը։

Շենքի ճակատային մասը կառուցվել է 1926 թվականին՝ ճարտարապետ Ալբերտ Լանսբուրգի () նախագծով՝ բոզար ճարտարապետական ոճով։ Ալբերտ Լանսբուրգը թատրոնի ինտերիերը ստեղծել է ֆրանսիական բարոկկոյի ոճով՝ սրահում մեծաթիվ մարմարներով, բյուրեղապակյա ջահերով և շքեղ կահույքով։

Թատոնը սկզբնապես նախատեսված էր վոդևիլյան ներկայացումների համար։ Մեծ ճգնաժամի ընթացքում այն փակվում է, բայց՝ ժամանակավոր։

Թատրոնի համար արժեքավոր ձեռքբերում էր 1928 թվականին Wurlitzer ամերիկական ընկերությունից  երաժշտական գործիք գնելը։ Wurlitzer ընկերությունը ստեղծվել էր 1853 թվականին Ցինցինատիում՝ գերմանացի ներգաղթյալ Ռուդոլֆ Վուրլիտցերի () կողմից։

Միայն 90 տարի հետո՝ 2018 թվականին, երաժշտական գործիքը ապամոնտաժվում է և ուղարկվում  Չիկագո՝ վերանորոգման։

## Ներկայացումերի վայր
Բացման օրվանից (1926 թվականի փետրվարի 15) Օրփեոսի թատրոնը առաջատար դիրք է գրավել շոու-բիզնեսում։ Այստեղ ելույթ են ունեցել այնպիպի հայտնիներ, ինչպիսիք են հայտնի մերկապարուհի Սալլի Ռանդը, կատակերգուներ Մարկս եղբայրները  (անգլ. *Marx Brothers*), Ուիլլ Ռոջերսը (անգլ. *William "Will" Penn Adair Rogers)*,  Ջուդի Գառլենդը (անգլ. *Judy Garland)*, Ջեկ Բեննին, ինչպես նաև  ջազ նվագողներ Լինա Հորնը (), Էլլա Ֆիցջերալդը () և Դյուկ Էլլինգթոնը (անգլ. *Duke Ellington*) : Մինչև 1850 թվականը թատրոնում վոդևիլներ էին ցուցադրվում։ 1960 թվականին այստեղ տեղի էին ունենում ռոքնռոլի ռահվիրաներ Լիթլ Ռիչարդի, Արետա Ֆրանկլինի և Սթիվի Ուանդերի համերգները։

1989 թվականի վերանորոգումից հետո վերաբացված թատրոնում համերգներ էին տեղի ունենում, ցուցադրվում էին ֆիլմեր, նկարահանվում էին հեռուստահաղորդումներ և ֆիլմեր, կատարվում ֆոտո և վիդեոնկարահանումներ։ 1991 թվականին մենակատար Վիլե Վալոյի, կիթառահար Միկո Լինդստրյոմի և բաս կիթառահար Միգե Պանանենի կողմից ստեղծված ֆիննական  HIM ռոք խումբը  2007 թվականին այստեղ է ձայնագրում իր առաջին՝ Digital Versatile Doom ալբոմը:

## Պատկերասրահ

Պատկեր:Los Angeles Orpheum Theatre 2008 3.jpg|Շենքի ճակատային հատված
Պատկեր:Palace Theater (Los Angeles).jpg|Շենքի ճակատային հատված
Պատկեր:Los Angeles Orpheum Theatre 2008 2.jpg
Պատկեր:Los Angeles Orpheum Theatre 2008 1.jpg
Պատկեր:Los angeles orpheum wurlitzer console.JPG|Թատրոնի երաժշտական գործիք  Wurlitzer


## Ծանոթագրություններ

## Հղումներ
* Архивные фотографии здания в городской среде
* Фотографии театральных интерьеров
* Orpheum Theatre: history

Կատեգորիա:Թատրոններ այբբենական կարգով
Կատեգորիա:Լոս Անջելես
Շվեյցարիայի ազգային օր

**Շվեյցարիայի ազգային օր**  (, , , ռետոռոմաներեն՝ Fiasta naziunala svizra), ազգային տոն Շվեյցարիայում։ Նշվում է օգոստոսի 1-ին։ Շվեյցարիայի Համադաշնության հիմնադրումն առաջին անգամ նշվել է 1891 թվականի օգոստոսի 1-ին, 1899 թվականից՝ ամեն տարի, իսկ որպես պաշտոնական տոն նշվում է 1994 թվականից։ Որոշ քաղաքներում պաշտոնական արարողությունը տեղի է ունենում տոնի նախօրեին` հուլիսի 31-ին։
[մինի|[Էլիզաբեթ Կոպի ելույթը Շվիցում]]

## Պատմություն
Շվեյցարական ազգային առասպելի համաձայն 1291 թվականին Ֆիրվալդշտետ լճի ափին գտնվող Ռյուտլի բացատում հավաքվում են երեք կանտոնների` Շվիցի, Ուրի և Ունտերվալդենի ներկայացուցիչները և դաշինք են կնքում արտաքին հարձակումներից պաշտպանվելու համար։ Այս իրադարձությունը հիմք հանդիսացավ Շվեյցարիայի Համադաշնության կազմավորման համար։ Պաշտոնապես տոնը սահմանվել է 1891 թվականին, Շվեյցարիայի կազմավորման վեցհարյուրամյակի տարում։    Երկար ժամանակ օգոստոսի 1-ը կանտոնների մեծ մասում համարվում էր աշխատանքային օր։ 1993 թվականի սեպտեմբերի 26-ին կայացած հանրաքվեում ժողովրդական նախաձեռնությանը հավանություն տալուց հետո 1994 թվականից  այն  պաշտոնապես հայտարարվեց ոչ աշխատանքայի օր ամբողջ Շվեյցարիայի տարածքում։

## Տոնի ավանդույթներ
Տոնի օրը շատ մարդիկ իրենց տները զարդարում են դաշնային և մունիցիպալ դրոշներով։ Գանդոների մեծ մասում հասարակական շինությունների, փողոցների և հրապարակների զարդարման ավանդույթը օրինական պահանջ է։ Ամեն տարի երկրի նախագահը հանդիսավոր ելույթ է ունենում Ռյութլի բացատում։
Մութն ընկնելուն պես փողոց են դուրս գալիս բազմաթիվ երեխաներ լապտերներով և հրավառության միջոցներով։ Իսկ բլուրների և լեռների գագաթներին կարելի է տեսնել մի քանի մետր բարձրությամբ կոնաձև խարույկներ։ Այս ավանդույթը սկիզբ է առնում միջնադարից, երբ երկիր տարածքային սահմանների երկայնքով բլուրների կատարներին կազմավորվում էր նմանատիպ համակարգ և խարույկները վառվում էին թշնամիների մոտենալիս։

## Ծանոթագրություններ

Կատեգորիա:Ազգային օրեր
Կատեգորիա:Շվեյցարիայի մշակույթ
Կատեգորիա:Շվեյցարիայի տոներ
Կատեգորիա:Օգոստոսի տոներ
Սուրբ Իլյա մարգարեի եկեղեցի (Դոլնի Դիբնիկ)

**Սուրբ Իլյա մարգարեի եկեղեցի** (), ուղղափառ եկեղեցի Դոլնի-Դիբնիկում (Բուլղարիա)։ Կառուցվել է 1841 թվականին։

Գտնվում է քաղաքի կենտրոնում՝ կենտրոնական զբոսայգում, որը նվիրված է Իլյա Բեշկովի հիշատակին։ Հասցեն՝ Խրիստո Յանչևի փողոց, շենք 15։ Դեպի եկեղեցի տանող ծառուղում անանուն նվիրատվությունների հաշվին տեղադրվել է սպիտակաքար շատրվան։ Հարյուր մետր դեպի հյուսիս-արևելք գտնվում է Իլյա Բեշկովի կիսանդրին։

Սուրբ Իլյա մարգարեի եկեղեցին մտնում է Բուլղարիայի ուղղափառ եկեղեցու Պլևենի թեմի Պլևենի հոգևոր հովվության (բարեպաշտություն) կազմում։ Համայնքին են պատկանում նաև մոտակա գյուղերի ևս երեք եկեղեցիներ, այդ թվում՝ չգործող վանք Սադովեցում, մատուռ Գեներալ Լավրովի այգում։

Տաճարային տոնն Իլյայի օրն է, երբ անցկացվում է քաղաքային մեծ տոնավաճառ։ 2011 թվականին եկեղեցին տոնել է իր 170-ամյակը և մշակույթի նախարարությունից ստացել ֆինանսավորում վերականգնողական և պահպանման աշխատանքների համար։

Եկեղեցին ունի առանձին զանգակատուն, որը վեր է խոյանում քաղաքային ցածրահարկ կառուցապատումներից ֆոնին և ծառայում է որպես քաղաքի ճարտարապետական դոմինանտ։ Ներսից գրեթե ամբողջությամբ զարդարված է որմնանկարներով։ Ներառված է քաղաքային զբոսաշրջության զարգացման ծրագրում՝ որպես Դոլնի-Դիբնիկ քաղաքի խորհրդանիշներից մեկը։

## Ծանոթագրություններ

Կատեգորիա:19-րդ դարի կրոնական կառույցներ
Կատեգորիա:Դոլնի Դիբնիկ
Կատեգորիա:Եկեղեցիներ այբբենական կարգով
Կատեգորիա:Պլևենի մարզի եկեղեցիներ
Ավետարան (4912)

**Ավետարան** (4912), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4912 թվի տակ։ Ձեռագիրը գրվել է 1606-1609 թվականներին Ստեփանոս գրիչի և որդու՝ Մինասի կողմից Տիգրանակերտում։ Ծաղկող՝ Մինաս գրիչը։ Ստացողը եղել է Խոջա Սարուխանը։ Գրված է թղթի վրա, որը ունի 28x19 չափս։ Ձեռագիրը կազմված է 255 թերթից։ Գրված է երկսյուն, բոլորգրով։ Ունի տերունական 6, ավետարանիչ 2, կիսախորան և լուսանցազարդ մանրանկարներ։ Կազմը՝ կաշեպատ տախտակ, յուղաներկ խաչելության պատկերով, աստառը՝ կարմիր մետաքս։ Հիշատակարաններ գրչի՝ 125ա, 250բ, հետագայի՝ 254բ (1667 թ.), 255բ (1831 թ.):
## Ծանոթագրություններ

Կատեգորիա:Մատենադարանի ձեռագրեր
Սառա Մարշալ

**Սառա Լին Մարշալ** (, ), ամերիկաբրիտանական դերասանուհի։

## Կենսագրություն
Սառա Մարշալը ծնվել է դերասաններ Հերբերտ Մարշալի և Էդնա Բեստի ընտանիքում]։

Իր դերասանական կարիերան Սառան սկսել է թատրոնում։ 1960 թվականին Ջորջ Աքսելրոռի «Մնաս բարով, Չառլի» մյուզիքլում կատարած դերի համար Մարշալն արժանացել է «Թոնի» մրցանակի։ Նույն տարում Մարշալը նաև խաղացել է գլխավոր դեր «Ալֆրեդ Հիչքոքը ներկայացնում է» հեռուստասերիալի The Baby-Blue Expression սերիայում։ 1960-ականների ընթացքում նկարահանվել է բազմաթիվ այլ հեռուստասերիալներում, այդ թվում՝ «Մթնշաղի գոտի» (1962), «Ջոկատ Ֆի» (1966), «Խելացի եղիր» (1966) և «Աստղային ճանապարհ։ Օրիգինալ սերիալ» (1967)։ Մարշալը նաև հանդես է եկել որպես հրավիրված աստղ NBC ալիքով ցուցադրվող «Դենիել Բուն» սերիալի երեք էպիզոդներում՝ Cry of Gold (1965), Take the Southbound Stage (1967) և Hero’s Welcome (1968)։ Դերասանուհու վերջին դերը եղել է 2012 թվականի «Վատ արյուն։ Սով» ֆիլմում։

1952-1957 թվականներին Մարշալն ամուսնացած է եղել օսկարակիր ռեժիսոր Վուդի Ալլենի ֆիլմերի դիզայներ Մել Բուրնի հետ։ Իր երկրորդ ամուսնու՝ դերասան Կառլ Հելդի հետ նա ծանոթացել է «Արի ու փչիր քո եղջյուրը» (1961) ֆիլմի նկարահանման ժամանակ։

Սառա Մարշալը մահացել է 2014 թվականի հունվարի 18-ին քաղցկեղից։

## Ծանոթագրություններ

## Արտաքին հղումներ
* Սառա Մարշալը   *AllRovi* կայքում

Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Անգլիացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:Հեռուստատեսային դերասանուհիներ
Կատեգորիա:Քաղցկեղից մահացածներ
Վալերի Վոլչանովսկի

**Վալերի Ֆյոդորովիչ Վոլչանովսկի** (), խորհրդային և ռուս ֆուտբոլիստ, կիսապաշտպան, մարզիչ։

## Կարիերա
Ծնվել է Նովոռոսիսկում։ 1972-1974 թվականներին անցել է Չեչնիայի զինվորական ծառայության։ Կարիերայի մեծ մասը անցկացրել է կոստրոմյան «Սպարտակ» ակումբում, որտեղ որպես խաղացող անկացրել է ավելի քան 300 խաղ։ Կարիերայի ավարտից հետո խաղացողը աշխատանքի է անցել կոստրոմյան ակումբում՝ որպես մարզիչ։

## Ծանոթագրություններ

## Արտաքին հղումներ
* 
* Профиль на сайте ''footbook.ru''  требуется регистрация

Կատեգորիա:Խորհրդային ֆուտբոլային մարզիչներ
Կատեգորիա:Խորհրդային ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Նոր կամուրջ (Ռժև)

thumb|left|250px|Նոր կամուրջը ձմռանը
**Նոր կամուրջ** (), Ռժևում Վոլգայի վրա կառուցված ավտոճանապարհային կամուրջ։ Այն բացվել է 1984 թվականի հոկտեմբերի 4-ին։ Կառուցումն իրականացրել է Կամրջաշինանարարական №19 ջոկատը։

## Տեղադրություն
Հին կամրջի համեմատությամբ՝ այն տեղակայված է 500 մետր վեր Վոլգա գետի հոսանքի ուղղությամբ։ Միացնում է Լենինի և Մեծ Սպասկայայի փողոցները։

Կամուրջը հանդիսանում է հիմնական գետանցը, որը կապում է Կարմիրբանակային կողմը Խորհրդայինի հետ։ Կամրջի վրայով է անցնում  քաղաքային ավտոբուսների մեծամասնության երթուղին, ինչպես նաև՝ ավտոմեքենաների հիմանական հոսքը, որոնք «Բալթիա» M9 ավտոճանապարհից Ռժևով միջանցիկ ընթանում են դեպի Օստաշկով և Տվեր։

## Կառուցվածքի առանձնահատկություններ
thumb|left|250px|Նոր կամուրջ
Կամրջի տեղակայման վայրում Վոլգա գետի աջ ափի բարձրությունը զգալիորեն փոքր է ձախի բարձրությունից, որի պատճառով կամուրջը տարված է թեքությամբ։ Բարձրության տարբերությունը նվազեցնելու համար աջ կողմում կա հողաթումբ։
### Վերանորոգում
2000-ական թվականներին զգալի բեռնվածության և կառուցվածքի առանձնահատկությունների պատճառով կամրջի տեխնիկական վիճակը դարձել էր անբավարար։ 2007 թվականին սահմանափակումներ են մտցվել, որոնց համաձայն արգելվել են ավելի քան 20 տոննա զանգվածով տրանսպորտային միջոցների շարժը և 7 տոննայից ավել առանցքային բեռնվածությունը կամրջի վրա։ Բեռնատար փոխադրամիջոցների համար նախատեսվել է այլընտրանքային երթուղի Օրեխովո գյուղով։

2006 թվականին «Վիբրոզաշչիտա» ընկերության հետ սկսվել է կամրջի ձևախախտված կարերի վերանորոգումը, իսկ 2010 թվականին՝ դատական նիստից հետո, պայմանագիրը լուծվել է կապալառուի՝ պայմանների չպահպանման և նախագծից շեղվելու պատճառով։ 2011 թվականին ձևախախտված կարերի վերանորոգման համար քաղաքային բյուջեից և Համաֆինանսավորման հիմնադրամից հատկացվել է 3,4 միլիոն ռուբլի։

2016 թվականի հուլիսի 9-ից կամրջի երթևեկությունը ամբոջությամբ արգելափակվել է հիմնանորոգման աշխատանքների պատճառով։ Վերանորոգման աշխատանքների արժեքը կազմում է մոտ 190 միլիոն ռուբլի։ Կամրջի երթևեկության բացման արարողությունը պլանավորվում է հոկտեմբերի վերջին։

## Տես նաև
*Հին կամուրջ
*Ռժևի կամուրջների ցանկ

## Ծանոթագրություններ



Կատեգորիա:Կամուրջներ Վոլգայի վրայով
Կատեգորիա:Կամուրջներ այբբենական կարգով
Կատեգորիա:Կամուրջներ՝ կառուցված 1984 թվականին
Կատեգորիա:Ռժևի կամուրջներ
Մետե Ֆրեդերիկսեն

**Մետե Ֆրեդերիկսեն** (, ), դանիացի քաղաքական գործիչ, 2019 թվականի հունիսի 27-ից Դանիայի վարչապետ։ 2001 թվականից Կոպենհագենի շրջանից ֆոլկետինգի պատգամավոր է։ 2011-2014 թվականներին եղել է զբաղվածության նախարար, իսկ 2014-2015 թվականներին արդարադատության նախարար՝ Հելլե Թորնինգ Շմիդտի կառավարությունում։ 2015 թվականի հունիսի 28-ից Սոցիալ-դեմոկրատական կուսակցության առաջնորդն է։

## Կենսագրություն
Նրա հայրը տպագրող էր, իսկ մայրը՝ ուսուցիչ։ Նա հաճախել է Օլբորգի գիմնազիա և Օլբորգի համալսարանում սովորել վարչարարություն և հասարակական գիտություններ (2007)։ 2000 թվականից աշխատել է LO-ում՝ որպես Դանիայի արհմիությունների կոնֆեդերացիայի երիտասարդական հարցերով խորհրդատու։ 2009 թվականին Կոպենհագենի համալսարանում ստացել է աֆրիկյան հետազոտությունների մագիստրոսի աստիճան։

1922 թվականին միացել է Դանիայի Սոցիալ-դեմոկրատական երիտասարդությանը։ Ֆրեդերիկսենը սոցիալ-դեմոկրատների մշակույթի, ԶԼՄ-ների և գենդերային հավասարության գծով ներկայացուցիչն էր։ Նա 2005 թվականի խորհրդարանական ընտրություններից հետո դարձել է իր կուսակցության սոցիալական հարցերով ներկայացուցիչը։ Նա նաև զբաղեցնում էր Սոցիալ-դեմոկրատական կուսակցության խորհրդարանական խմբի փոխնախագահի պաշտոնը։

## Ծանոթագրություններ

## Արտաքին հղումներ
* Պաշտոնական կայքէջ 
* Պրոֆիլը խորհրդարանի կայքում

Կատեգորիա:Պետության գործող ղեկավարներ
Կատեգորիա:Դանիայի վարչապետներ
Կատեգորիա:Կոպենհագենի համալսարանի շրջանավարտներ
Կատեգորիա:Արդարադատության կին նախարարներ
Կատեգորիա:Կին վարչապետներ
Կատեգորիա:Դանիայի քաղաքական գործիչներ
Կատեգորիա:Կառավարության կին ղեկավարներ
Կատեգորիա:Դանիացի կին ակտիվիստներ
Լազ Ալոնսո

**Լազ Ալոնսո** (), ամերիկացի դերասան, ով հայտնի է Ջեյմս Քեմերոնի՝ գիտական ֆանտաստիկա ժանրի «Ավատար» ֆիլմում Ցուտեի և «Ֆորսաժ 4» ֆիլմում Ֆենիքս Քալդերոնի կերտած դերերով։ Ալոնսոն ներկայացել է այլ ֆիլմերում ևս, ինչպիսիք են՝ «Ջարհեդը», «Այս Սուրբ ծնունդը», «Սուրբ Աննայի հրաշքը» և «Դետրոյթը»։ 2019 թվականին նա սկսել է հանդես գալ կոմիքսների վրա հիմնված «Տղաները» ֆիլմում՝ խաղալով *Էմէմ* (Մայրիկի կաթը) կերպարը։

## Կարիերա
Ալոնսոն սկսել է իր կարիերան՝ «BET» հեռուստաալիքում աշխատելով որպես հեռուստահաղորդավար։ Ալոնսոն նաև հանդես է եկել Թոնի Բրեքսթոնի և Ալիլայի տեսահոլովակներում ։

Նա նաև երկրորդական դերեր է խաղացել «Ջարհեդ», «Կյանքի անկումը», «Ջի», «Այս Սուրբ ծնունդը», «Սուրբ Աննայի հրաշքը» ֆիլմերում։

2009 թվականին նա կերտել է Ֆենիքս Քալդերոնի՝ գլխավոր հակառակորդի դերը Ֆորսաժ 4 ֆիլմում։ Ալոնսոն Ջեյմս Քամերոնի գիտական ֆանտաստիկա ժանրի Ավատար ֆիլմում կերտել է նավատորմի ռազմիկի՝ Ցուտեի դերը։

Ալոնսոն խաղացել է 2011 թվականի՝ «Փախուստի արքաները» հեռուստասերիալի առաջին եթերաշրջանում և երկրորդ եթերաշրջանի առաջին սերիայում՝ կերտելով գլխավոր դերեր։

Ալոնսոն որպես հյուր հանդես է եկել «Ոսկորներ», «CSI․ Հանցագործության վայրը՝ Մայամի», «NCIS», «Սովորություն» և «Աչքեր» ֆիլմերում։

Նա գլխավոր դեր է կերտել 2013 թվականին «NBC» հեռուստաալիքով հեռարձակվող «Խաբեբայություն» դրամա ժանրի ֆիլմում։

Ալոնսոն նաև հանդես է եկել «NBC» հեռուստաալիքով հեռարձակվող «Լաուրայի առեղծվածները» հեռուստասերալում՝ կերտելով գլխավոր դերերից մեկի՝ խուզարկու Բիլի Սոտոյի դերը։

## Անձնական կյանք
Ալոնսոն ծնվել է Վաշինգտոնում և աֆրո-կուբական ծագում ունի։ Նա Հովարդ համալսարանի շրջանավարտ է։ Ավարտել է մարքեթինգի ֆակուլտետը՝ ստանալով բակալավրի աստիճան և ընդունվել է աշխատանքի որպես ինվեստիցիոն բանկեր Ուոլ փողոցում, մինչև ֆիլմերում հանդես գալը։ Նա նվիրյալ քրիստոնյա է և բնակվում է Լոս Անջելեսում։

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հեռուստահաղորդավարներ
Կատեգորիա:Հովարդի համալսարանի շրջանավարտներ
Սիլկե Ռոտենբերգ

**Սիլկե Ռոտենբերգ** (, ), գերմանացի ֆուտբոլիստ, դարպասապահ։ Հանդես է եկել Գերմանիայի հավաքականում։ Աշխարհի կրկնակի չեմպիոն (2003 և 2007), Եվրոպայի եռակի չեմպիոն (1997, 2001, 2005), Ամառային օլիմպիական խաղերի կրկնակի բրոնզե մեդալակիր (2000, 2004, 2008)։

## Կարիերա

### Ակումբային
Սիլկե Ռոտենբերգը չորս տարեկանում սկսել է ֆուտբոլ խաղալ «Էնցեն-Դուրշևեն» թիմի կազմում։ Ի սկզբանե հանդես է եկել պաշտպանի դիրքում։ Միայն տասնվեց տարեկանում մարզիչը նրան խորհուրդ է տվել իրեն փորձել որպես դարպասապահ։ Իր ակումբային կարիերայի ընթացքում հանդես է եկել այնպիսի ակումբներում, ինչպիսիք են` «Գրյուն-Վայս Բրաուվայլեր»-ը (այժմ՝ «Քյոլն»-ը), «Շպորտֆրոյնդե»-ը, «Դույսբուրգ 2001»-ը, «Ֆրանկֆուրտ»-ը։ Պրոֆեսիոնալ կարիերան ավարտել է 2008 թվականի դեկտեմբերի 10-ին վնասվածքի պատճառով։

### Հավաքականում
1993 թվականի ապրիլի 7-ին ազգային հավաքականի կազմում իր նորամուտը նշեց ԱՄՆ-ի դեմ խաղում։ Վերջին հանդիպումը հավաքականում անցկացրել է 2008 թվականի մայիսի 29-ին Ուելսի հավաքականի հետ։ Հավաքականի կազմում դարձել է աշխարհի կրկնակի չեմպիոն (2003 և 2007), Եվրոպայի եռակի չեմպիոն (1997, 2001, 2005), Ամառային օլիմպիական խաղերի կրկնակի բրոնզե մեդալակիր (2000, 2004)։

## Ձեռքբերումներ

### Ակումբային
*ՈՒԵՖԱ-ի գավաթի հաղթող (1) 2007/08
*Գերմանիայի առաջնության չեմպիոն (4) 1993/94, 1995/96, 2006/07, 2007/08
* Գերմանիայի գավաթի հաղթող (4) 1990/91, 1992/93, 2006/07, 2007/08

### Հավաքականում
* Աշխարհի առաջնության հաղթող (2) 2003, 2007
* Եվրոպայի առաջնության հաղթող (3) 1997, 2001, 2005
* Օլիմպիական խաղերի բրոնզե մեդալակիր (2) 2000, 2004
* Ալգարվեի գավաթի հաղթող (1) 2006

### Անհատական
*Արծաթե դափնու տերև

## Ծանոթագրություններ

## Արտաքին հղումներ
* Պաշտոնական ֆան-էջ
* Silke ROTTENBERG 
* Սիլկե Ռոտենբերգի կայքէջը՝ Գերմանիայի ֆուտբոլային միության կայքում
 

Կատեգորիա:Հունվարի 25 ծնունդներ
Կատեգորիա:1972 ծնունդներ
Կատեգորիա:Ֆուտբոլիստներ այբբենական կարգով
Կատեգորիա:Կանանց ֆուտբոլի դարպասապահներ
Կատեգորիա:Գերմանացի կին ֆուտբոլիստներ
Կատեգորիա:2004 թվականի Ամառային օլիմպիական խաղերի բրոնզե մեդալակիրներ
Կատեգորիա:Գերմանիայի հավաքականի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Լև Բիրմանիս

**Լև Սեմյոնովիչ Բիռմանիս** (), խորհրդային և լատվիացի դերասան, Լատվիական ԽՍՀ Ժողովրդական արտիստ։

## Կենսագրություն
Լևի մայրը՝ տիկին Ազելիցկայան, Ռուսական ԽՖՍՀ-ի Ուլյանովսկ քաղաքից էր։ Նրա ընտանիքում խոսում էին երեք լեզվով՝  ռուսերեն, լատիշերեն և գերմաներեն։ Հաճախել է դպրոցական խմբակներ, դրամատիկական ստուդիայում գործող պիոներների պալատ և տիկնիկային ներկայացումների։ Ավարտել է Ռիգայի թիվ 13 ավագ դպրոցը։ Ունի երկու բարձրագույն կրթական որակավորում՝ թատերական և բանասիրական։ 1960-ից մինչև 2014 թվականները աշխատել է Ռիգայի Լատվիական տիկնիկային թատրոնում։ Մասնակցել է ավելի քան 80 ներկայացումների, համագործակցել Միխայիլ Չեխովի անվան Ռիգայի ռուսական թատրոնի հետ։ Նա խաղացել է Բալթյան ռազմական շրջանի ժողովրդական թատրոնում, Ադոլֆ Շապիրոյի երիտասարդական թատրոնում, ռուսական դրամայում, նկարահանվել է կինոնկարներում։ Լատիշերենից ռուսերեն է թարգմանել պիեսներ, եղել է երգի բառերի հեղինակ։ Ելույթ է ունեցել փոփ ծրագրերում, բեմադրել զանգվածային թատերական ներկայացումներ, ինչպես նաև ղեկավարել «Ալլեգրո» երիտասարդական սրճարանը։ Ընդունվել է լատվիական թատրոնի «Ոսկե ֆոնդ»։

Լև Բիռմանիսը մահացել է 2016 թվականի հուլիսի 28-ին Ռիգայում։ Թաղված է Ռայնիսի գերեզմանատանը։

## Պարգևներ և շքանշաններ
*Լատվիական ԽՍՀ ժողովրդական արտիստ
*5-րդ աստիճանի 3 աստղերի շքանշան, 2010
*Լատվիայի հեղինակային իրավունքի գործակալության դափնեկիր։

## Թատերական գործունեություն
### Լատվիական տիկնիկային թատրոն
*«Աստվածային կատակերգություն» Իսիդոռա Շտոկա՝ հրեշտակ։
* 
*1996 թվական՝ «Սպիտակաձյունիկն ու յոթ թզուկները» Գրիմ եղբայրներ (ռեժիսոր՝ Մարիս Կարիստանս, Վալդիս Պավլովսկի)։
*1998 թվական՝ «Ինչպես կորյունը գտավ ընկերոջը»՝  Վլադիմիր Լավշից, Իրինա Կիչանովա  (ռեժիսոր՝ Թինա Խերցբերգ), Կաստանտին ճագարն ու Պավել սոխակը։
* 2004 թվական՝ «Ձյունե թագուհի», Հ. Ք. Անդերսեն (ռեժիսոր՝ Մարիս Կարիստանս)։
* 2005 թվական՝ «Սպիտակաձյունիկի դպրոցը», Գեորգի Լանդաու (ռեժիսոր՝ Վալդիս Պավլովիչ)։

## ֆիլմագրություն
* 1957 թվական` «Բալթյան փառք»` ծովահեն
* 1992 թվական՝ «Կրկնակի»՝ աճուրդով զբաղվող մարդ
*2008 թվական՝ «Միակ լուսանկար (Լատվիա)» 
* 2014 թվական՝ «Ջիմլայ Ռուդի Ռալալա»

## Ծանոթագրություններ

## Արտաքին հղումներ
* Բարմանիսը որպես ազգային արժեք// CHAS.LV, 2014
* Lielā leļļinieka jubileja. 10.10.2006  
* Дед Мороз в новогоднем шоу и в жизни // журнал SKOLA+ (декабрь 2007, #12)
* 

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Լատիշ դերասաններ
Կատեգորիա:Խորհրդային դերասաններ
Ժամագիրք, սաղմոսարան, տոնացոյց (4913)

**Ժամագիրք, սաղմոսարան, տոնացույց** (4913), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4913 թվի տակ։ Ձեռագիրը գրվել է 1707 թվականին Կարապետ երեց գրիչի կողմից Վանում։ Ստացողը եղել է Գասպար վարդապետը։ Գրված է թղթի վրա, որը ունի 28x20 չափս։ Ձեռագիրը կազմված է 267 թերթից։ Գրված է երկսյուն, բոլոգրով։ Ունի Դավիթ մարգարե, կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 105բ, 108ա, 268բ, հետագայի՝ 108բ (1767 թ.), 10բ (1793թ.), 268ա, 268բ (1796 թ.), 10բ (1832 թ.):
## Բովանդակություն
* նաև՝ Յաղագս մեկնութեան ալէլուիա ասելոյն։
* Եպիփանու Պատճառք երգոց Սաղմոսարանի։
* Յովհ. Գառնեցւոյ Վասն Դաւթեան Սաղմոսի։

## Ծանոթագրություններ

Կատեգորիա:Մատենադարանի ձեռագրեր
Կատեգորիա:Սաղմոսարան
Տիերա Սկուբի

**Տիերա Սկուբի** (, ), կանադացի դերասանուհի, առավել հայտնի է դարձել «Ռիվերդեյլ» ամերիկյան հեռուստասերիալում Փոլլի Կուպեռի և «Մի անգամ հեքիաթում» սերիալում Ռոբինի դերերից հետո։

## Կենսագրություն
Տիերան ծնվել է Կանադայի Վանկուվեր քաղաքում։ Փոքր քույրը՝ Ալիսան, նույնպես դերասանուհի է։ Տիերան իր դերասանական գործունեությունը սկսել է 2005 թվականին, ինչից հետո Ռիվերդեյլ հեռուստասերիալում ստանում է Փոլի Կուպերի դերը։ Ստանում է նաև «Մի անգամ հեքիաթում» սերիալում Ռոբին Հուդի և Զելենայի դուստր Ռոբինի դերը։

## Անձնական կյանք
2017 թվականի օգոստոսի 14-ին Տիերան հայտարարոել է իր և Ջեյմս Փարկերի նշանադրության մասին։

## Ֆիլմագրություն

## Ծանոթագրություններ

Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Թբիլիսիի հոգևոր ակադեմիա

**Թբիլիսիի հոգևոր ակադեմիա** ( ՝ Թբիլիսիս սասուլիերո ակադեմիա), Վրաց ուղղափառ եկեղեցուն պատկանող բարձրագույն աստվածաբանական ուսումնական հաստատություն։

## Պատմություն
Հիմնադրվել է 1988 թվականին՝ Մցխեթյան հոգևոր սեմինարիայի հիման վրա, որի ռեկտորը եղել է Վրաստանի Կաթողիկոս-պատրիարք Եղյա II-ը։

2009 թվականից ակադեմիայի ռեկտորը եղել է Սիոնյան մայր տաճարի ավագերեց, սրբազան արքեպիսկոպոս Գյորգի Զվիադադձեն։

## Ռեկտորներ
*Զոսիմա (Շիոշվիլի) (1988 — 1989)
*Հովհան (Գեմարեկելի) (1989 — 1993)
*Աբրահամ (Գարմելիյա) (1993 — 2004)
*Թեոդորոս (Չուադձե) (2004 — 2005)
*Եղյա II (2005 — 2009)
* Գյորգի Զվիադադձե, սրբազան արքեպիսկոպես(2009-ից)

## Արտաքին հղումներ
* ГПЦ

## Ծանոթագրություններ

Կատեգորիա:Ուսումնական հաստատություններ այբբենական կարգով
Կատեգորիա:Վրաց ուղղափառ եկեղեցի
Ավետարան (4915)

**Ավետարան** (4915), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4915 թվի տակ։ Ձեռագիրը գրվել է 1355 թվականին Գրիգոր գրիչի կողմից  Աղթամարում։ Ծաղկողը եղել է Զաքարան և Թումա քահանան։ Ստացողը եղել է Մուրատը։ Գրված է թղթի վրա, որը ունի 27x18 չափս։ Ձեռագիրը կազմված է 288 թերթից։ Գրված է երկսյուն, բոլոգրով։ Ունի տերունական 8, ավետարանիչ 4, խորան 10, լուսանցազարդ մանրանկարներ։ Պահպանակը ունի 3 էջ, գրված է՝ թղթի վրա՝ բոլորգրով, Ճաշոց։ Կազմը՝ կաշեպատ տախտակ դրոշմազարդ։ Հիշատակարաններ գրչի՝ 6ա, 284ա, ծաղկողի՝ 7ա, 10բ, 93ա, 287ա, հետագայի՝ 3ա (ենթադրաբար 1423 թվական), 287բ (1433թ.), 2ա, 137ա-149ա (286բ), (17-18-րդ դար), 136բ (1711 թ.), 93բ, 94ա (1710 թ. պարսկերեն), 92ա (1785 թ., պարսկերեն), 149բ, 150ա (1794 թ.), 217ա (1824թ.), 154ա (1826 թ.), 4բ (1883)։
## Ծանոթագրություններ

Կատեգորիա:Մատենադարանի ձեռագրեր
Քեմբրիջի համալսարանական գրադարան

**Քեմբրիջի համալսարանական գրադարան** (), Քեմբրիջի համալսարանի կենտրոնացված ակադեմիական և հետազոտական գրադարան՝ կազմված համալսարանի հիմնական և 15 փոխկապակցված գրադարաններից։

Քեմբրիջի համալսարանն ունի 114 գրադարան, որոնցից ամենամեծը հանդիսանում է Համալսարանական գրադարանը, որը համալսարանի ներսում հայտնի է «the UL» անվամբ։ Նրա մոտավորապես 8 միլիոն միավորներում կան աշխարհագրական քարտեզներ, նոտաներ, ձեռագրեր ու նկարներ։ Ի տարբերություն Օքսֆորդի համալսարանի Բոդլեյան գրադարանի՝ այս գրադարանի շատ գրքեր հասանելի են բաց գրադարակներում։

Գրադարանը հանդիսանում է պարտադիր նմուշներ ստացող հինգ գրադարաններից մեկը, և ունի իրավունք պահանջել Մեծ Բրիտանիայում և Իռլանդիայում հրատարակված յուրաքանչյուր գիրք։ Ամեն տարի նրա ֆոնդը, չհաշված նվիրատվությունները, համալրվում է 120 000 գրքով։

Որպես հավելում համալսարանական և փոխկապակցված գրադարանների, ամեն ֆակուլտետ ունի իր սեփական որակավորված գրադարանը, որի ծավալը կարող է լինել 30 000-ից մինչև 150 000 գիրք։ Օրինակ, երաժշտության ֆակուլտետի Պենդլեբրի գրադարանը կամ պատմության ֆակուլտետի գրադարանը, որ ունի ավելի քան 100 000 գիրք։

Յուրաքանչյուր քոլեջ ունի նաև իր սեփական գրադարանը, մասամբ ուսանողների պատրաստման նպատակով, մասամբ ՝ որպես հին գրքերի և ձեռագրերի պահեստ։ Այսպես Տրինիտի-քոլեջի Wren Library գրադարանն ունի ավելի քան 200 000 գիրք, որը լույս է տեսել մինչև 1800 թվականը, իսկ Կորպուս-Քրիստի քոլեջին պատկանող Փարքերի գրադարանը հանդիսանում է միջնադարյան ձեռագրերի ամենամեծ գրապահոցներից մեկը։

Գրադարանում եղած գրքերի թիվը շուրջ 15 միլիոն է։

Գրադարանը գտնվում էր Old Schools-ում՝ Սենատի հարևանությամբ, մինչև այնտեղ եղած տարածքի չհերիքելը։ Նոր շենքը կառուցվել է Քեմբրիջի կենտրոնի արևելյան մասում։

Գրադարանը բաց է համալսարանի բոլոր ուսանողների համար։ 2010 թվականի հունիսին համալսարանը ստացել է 1 500 000 ֆունտ նվիրատվություն հավաքածուների մի մասը թվայնացնելու և Cambridge Digital Library կայքով անվճար մուտք ապահովելու համար։

2018 թվականին Քեմբրիջի համալսարանը Իլի քաղաքում կառուցել է ժամանակակից գրապահոց, որը համալսարանական գրադարաններում ունի օգտագործման ցածր մակարդակ։ Գրապահոցը գրադարանի համար արժեցավ 17 միլիոն ֆունտ սթեռլինգ և այնտեղ կարող է տեղավորվել մինչև 4 միլիոն հատոր։

## Ծանոթագրություններ

Կատեգորիա:15-րդ դարի հիմնադրումներ
Կատեգորիա:Գրադարաններ այբբենական կարգով
Վյաչեսլավ Զինկով

**Վյաչեսլավ Սերգեևիչ Զինկով** (, ), ռուս ֆուտբոլիստ, «Շիննիկ» ֆուտբոլային ակումբի կիսապաշտպան։

## Կարիերա
Վյաչեսլավ Զինկովը երիտասարդական առջնությունում իր նորամուտը կատարել է 2011 թվականին՝ 14-րդ տուրի՝ «Վոլգայի» դեմ խաղում փոխարինելով Սերգեյ Պետրովին։ 2013 թվականին Լուչանո Սպալետտին նրան ընդգրկել է հիմնական թիմի կազմում, մայիսի 26-ին Զինկովը առաջնության 30-րդ տուրում կատարել է նորամուտը Պրեմիեր Լիգայում՝ «Ամկարի» դեմ խաղի 86-րդ րոպեին փոխարինելով Պավել Մոգիլևեցին։ 2013 թվականին դարձել է «Զենիթ-2» պահեստային թիմի ավագը, որը հանդես էր գալիս երկրորդ դիվիզիոնում։ 2016 թվականի ամռանը «Զենիթ-2»-ից տեղափոխվել է «Կռիլյա Սովետով», որի հետ պայմանագիրը կնքվել է 3 մրցաշրջանի համար։ 2018 թվականին փետրվարին վարձավճարով ուղարկվել է «Զենիթ-2» մինչև մրցաշրջանի ավարտը։ Վարձավճարի ավարտից հետո պայմանագիրը խզվել է երկու ակումբների հետ, և Զինկովը մի քանի ամիս մնացել է առանց թիմի, իսկ ձմռանը տեղափոխվել է Մոսկվայի «Վելես» ակումբ, որը հանդես էր գալիս ՊՖԼ-ում։

2019 թվականի հուլիսի 11-ին երկամյա պայմանագիր է կնքել Յարոսլավլի «Շիննիկ» ակումբի հետ։

## Ձեռքբերումներ
; «Զենիթ»
*Ռուսաստանի գավաթի դափնեկիր - 2015/16

## Վիճակգրություն

### Երիտասարդական առաջնություն Պրեմիեր Լիգայի ակումբների միջև

## Ծանոթագրություններ

## Արտաքին հղումներ
* 
* 

Կատեգորիա:Զենիթի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Շիննիկի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Սեռա դա Կուճիա ազգային պարկ

**Սեռա դա Կուճիա ազգային պարկ** (), ազգային պարկ Բրազիլիայի Ռոնդոնիա նահանգում։

## Տեղագրություն
Պարկը գտնվում է Ամազոն բիոմում և ընդգրկում է 283․501 հա տարածք։ Ստեղծվել է 2001 թվականի օգոստոսի 1-ին և կառավարվում է Չիկո Մենդեսի անվան Կենսաբազմազանության պահպանության ինստիտուտի կողմից։ Այն ներառում է Կոստա Մարկեշ ու Գուաժարա Միրին մունիցիպալիտետներից որոշ հատվածներ՝ Ռոնդոնիա նահանգում։ Տարեկան տեղումների քանակը 1502 մմ է։ Ջերմաստիճանը տատանվում է 18-ից մինչև 32&nbsp;°C, իսկ միջինը` 26&nbsp;°C է։ Ծովի մակարդակից գտնվում է 140-525 մետր բարձրության վրա։

## Կենդանական աշխարհ
Գոյություն ունեն թռչունների 250, մողեսների՝ 24 և օձերի 14 տեսակներ, ինչպես նաև 2 տեսակի կոկորդիլոս, 41 տեսակի երկկենցաղ ու 143 ձկնատեսակ։ *Pimelodella* տեսակի լոքոն էնդեմիկ է։ Միջին և մեծ տեսակի կաթնասուններից են՝ հսկա զրահակիրը (*Myrmecophaga tridactyla*), պերուվյան կապիկը (*Ateles chamek*), կապուչին կապիկը (*Sapajus apella*), *Saimiri ustus*, մոխրագույն տիտին (*Callicebus brunneus*), երկարապոչ կատուն (*Leopardus wiedii*), յագուարը (*Panthera onca*), պուման (*Puma concolor*), մեծ ջրասամույրը (*Pteronura brasiliensis*), մշկախոզը (*Pecari tajacu*), և սկյուռիկը (*Sciurillus pusillus*)։

## Պահպանություն
Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է՝ պահպանել Ամազոն խոնավ անտառի և սավաննայի կարևոր տարածքը, ինչպես նաև աղբյուրները, որոնք նպաստում են Կաուտարիո, Սոտերիո ու Նովու գետերի ձևավորմանը։ Այն Գուապորե գետի հովտում ապահովում է շրջակա միջավայրի կապը՝ Բրազիլիայի ու Բոլիվիայի միջև։ Պարկն ընդգրկում է պահպանվող տարածքների մոզաիկը, որից առաջացել են մի քանի պահպանման միավորումներ և բնիկ տարածքներ, որոնք կազմում են Գուապորե էկոլոգիական կայանը։ Պահպանությունն իրականացվում է «Ամազոնի շրջանի պահպանվող տարածքներ» ծրագրի աջակցությամբ։

Պարկը շրջապատող տարածքը բնակեցված է համայնքի նոր բնակիչներով՝ Սուրպրեսա նահանգում, արդյունահանող ու բնիկ համայնքներում։ Պարկը խթան է հանդիսանում այս համայնքներում կայուն զարգացմանը։ Չնայած պարկի տարածք մուտք գործելը բավականին բարդ է, սակայն կան պահպանվող տարածքներ, որոնք տուժում են որսագողությունից, հանքարդյունաբերությունից, անտառահատումից ու հողերի գրավումից։

## Ծանոթագրություններ

## Աղբյուրներ
*
*
*

Կատեգորիա:2001 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Կատեգորիա:Կատեգորիա ԲՊՀՄ II
Վերմիլիոն (Հարավային Դակոտա)

**Վերմիլիոն**, քաղաք Հարավային Դակոտայի Քլեյ շրջանում։ Բնակչությունը կազմում է 10 571 մարդ (ըստ 2010 թվականի տվյալների)՝ նահանգում տասերորդը։ Այն գտնվում է Վերմիլիոն գետի վրա՝ վերջինիս Միսսուրի գետ թափվելու տարածքից 8 կմ դեպի հյուսիս։ Վերմիլիոնում է գտնվում Հարավային Դակոտայի համալսարանը։

## Պատմություն
մինի|ձախից|Վերմիլիոնում գտնվող Հարավային Դակոտայի համալսարանը գլխավոր շինությունը

Այն տարածքը, որտեղ առաջացել է քաղաքը, վաղուց բնակեցված էր ամերիկյան հնդկացիների ցեղերի կողմից։ Այստեղ եկած առաջին եվրոպացիները 18-րդ դարի ֆրանսիացի առևտրականներն էին։ 1804 թվականին այցելեց Լյուիսի և Քլարկի արշավախումբը։ Դրանից հետո առևտրականները Վերմիլիոն գետի Միսսուրի թափվելու տարածքում կառուցում են առևտրի կետ։ 1843 թվականին քաղաքում ամերիկացի բնագետ Ջոն Օդյուբոնը ուսումնասիրում էր թռչունների կյանքը։

Քաղաքը կառուցվել է 1859 թվականին, «Վերմիլիոն» անվանումը ծագել է գետի անվանումից, որի վրա էլ կառուցվել է քաղաքը։ Առաջին բնակիչները սկանդինավյան երկրների գաղթականներ էին։ 1862 թվականին քաղաքում կար արդեն 3 հյուրանոց, 3 դեղատուն և խանութ, ինչպես նաև բանկ։

Սկզբնապես քաղաքը կառուցվել էլ Միսսուրի գետի ափին, բայց 1881 թվականի հեղեղի պատճառով, որից հետո ջրի տակ էր մնացել քաղաքի երեք չորրորդ մասը, այն տեղափոխվեց ավելի բարձրադիր վայր, գետից որոշակի հեռավության վրա։

## Ժողովրդդագրություն
Ըստ 2010 թվականի տվյալների, Վերմիլիոնում ապրում է 10 571 մարդ։ Քաղաքի ռասայական կազմը․ 89,6 %՝ սպիտակամորթներ, 1,7 %՝ սևամորթներ, 3,6 %՝ հնդկացիներ, 2,1 %՝ ասիացիներ, 0,5 %՝ ուրիշ ռասայի ներկայացուցիչներ, իսկ 2,6 %-ը ներկայացավ երկու և ավելի ռասաների խառնածին։ Լատինացիները կազմում էին 2,4 %-ը։

## Տնտեսություն
Վերմիլիոնը իրենից ներկայացնում է ուսանողական և գյուղական քաղաք։ Գյուղատնտեսական հիմնական արտադրանքը եգիպտացորենը, սոյայի հատիկները և առվույտն են։

## Կրթություն
Քաղաքում է գտնվում 1862 թվականին կառուցված Հարավային Դակոտայի համալսարանը։ Սա նահանգի միակ ուսումնական հաստատությունն է, որը պատրաստում է բժիշկներ և իրավաբաններ։

## Քույր քաղաքներ
* , Ռատինգեն

## Ծանոթագրություններ

## Արտաքին հղումներ
* Վերմիլիոն քաղաքի պաշնոնական կայքը
* Վերմիլիոն քաղաքի պատմությունը 

Կատեգորիա:1859 թվականին հիմնադրված բնակավայրեր
Կատեգորիա:ԱՄՆ-ի բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Հարավային Դակոտայի քաղաքներ